OpenLLM-France/wikimedia huggingface dataset:
# Sener Aeronáutica

Sener Aeronáutica Getxoko enpresa da, SENER taldeko adar aeronautikoa osatzen duena. 1956an sortu zuten.
Sener Aeronáuticak Industria de Turbo Propulsores (ITP) enpresaren akziodun nagusia izateaz gain, eguzki-energia ere landu ditu.

## Kanpo estekak

* Webgune ofiziala
* Datuak: Q3756486
# Senekozuluako itsasargia

Senekozuluako itsasargia edo Senokozuloko itsasargia Pasaian dagoen itsasargia da, Pasaiako portuan dagoen izen bereko lurmuturrean eta Gurutzeko punten artean kokaturikoa.
1906an eraikia, aurrean duen Platako itsasargiarekin batera portuaren sarrera zaintzen du.
Joaquin Arguedasek proiektatutako itsasargian 1933an sartu zen indar elektrikoa. Gaur irratifaro bat dauka 90 kilometroko irispidea duena.

## Iruditegia

* Senekozuluako itsasargia.

## Erreferentziak

* ↑ librodefaros.com: Faros del Cantábrico
* ↑ Guipúzcoa pomociona sus faros como atractivos turísticos
* ↑ Hiru: Senokozuloko itsasargia

## Ikus, gainera

* Euskal Herriko itsasargiak

## Kanpo estekak

* Datuak: Q12267300
* Multimedia: Senekozuloa lighthouse / Q12267300
# Senen...

Senen..., Egiptoko IX. dinastiako gobernari bat izan zen, K.a. 2130 inguruan gobernatu zuena.
Soilik, bere izenaren zati bat, Senen..., Turineko Errege Kanonean, 4.22 erregistroan, idatzita dagoelako ezagutzen da, Jety izeneko bi faraoiren artean.
Ez da Abidoseko Errege Zerrendan agertzen, ezta Saqqarakoan ere. Sexto Julio Afrikanok eta Eusebio Zesareakoak ere ez dute aipatzen.
# Seneskal

Seneskala jauregiko ofizial handia da. Seneskal kargua, Mendebaldeko Europako errege gorte eta printzerri gehienetan zegoen. Lurralde edo nazioen arabera, seneskalaren funtzioa ezberdina zen. Seneskal hitza senex hitz latindarra (zaharra, agurea) eta skalk (zerbitzari) hitz germaniarretik dator, eta "adin gehieneko zerbitzaria" edo "zerbitzarien aitzindaria" esan nahi du.
Ekialdeko Europako gorteetan, titulu baliokidea stolnic zen, stol hitz eslaviarretik datorrena (mahaia)

## Frantziako seneskala

Frantziako seneskal kargua, X. mendea eta XII. mende artean, Frantziako koroako kargurik garrantzitsuena izan zen, erregea beraren ondoren. 1127tik aurrera, erregearen familiarekin senidetutako baroiei ematen zitzaien, baina, lortutako gehiegizko boterea zela eta, Filipe II.a Frantziakoak ezabatu zuen 1191n.
Baileak (Frantzia iparraldean) edo seneskalak (Frantzia hegoaldean) erregearen ordezkari zuzenak izan ziren, botere juridiko eta administratiboak zituztenak, eta erregearen erabakiak probintzietan betearazteko arduradunak.

## Seneskalak fikzioan

Fikziozko seneskalen artean, Eraztunen Jauna trilogian agertzen den Denethor II.a aipatu behar da, Faramir eta Boromirren aita, Gondorreko seneskala Eraztunaren Gerra amaitu eta Aragorn Gondorreko errege bihurtu zen arte izan zena.

## Kanpo estekak

* Datuak: Q1138622
# Senerchia

Senerchia Italiako udalerri bat da. Avellinoko probintzian kokatuta dago, Campania eskualdean. 733 biztanle ditu, 35,99 kilometro koadroko azaleran banatuta.

## Mugakideak

Senerchiak honako udalerri hauekin egiten du muga:
Acerno Campagna Oliveto Citra Valva Calabritto

## Kanpo estekak

* Datuak: Q55111
* Multimedia: Senerchia / Q55111
# San Andres eliza (Zarikiegi)

San Andres eliza Nafarroako Zizur Zendea udalerriko Zarikiegi kontzejuan dagoen eliza katoliko bat da.

## Kokalekua

Gendulaindik datorren Zarikiegiko herrigunearen ipar-ekialdeko sarbidean dago, Done Jakue Bidea kalean.

## Historia

XII. mendearen erdialdean eraiki zen. Erdi Arotik gaur egun arte Done Jakue Bidea burutzen duten erromesen pasabidea da.

## Eraikina

Jatorriz erromanikoa zen baina estilo horretatik gaurdaino iritsi den atal bakarra ataria da, honen kapitelak landare gaiez apainduak daude, eta tinpanoan nahiko kaltetua dagoen krismon handi bat du. Nabe bakarra eta ganga gurutzeduna duen tenplua da, eta oinean dorre laukizuzena du.
Barnealdea, erretaula nagusia erromanista da eta XVII. mendearen lehenbiziko erdialdean egina.

## Ikus, gainera

* Erromanikoa Euskal Herrian

## Irudi galeria

* Atari erromanikoa.
* Krismona.
* Kanpandorrea.
* Eliza.

## Kanpo estekak

* Datuak: Q25479489
* Multimedia: Church of San Andrés, Zariquiegui / Q25479489
# San Andres eliza (Zorokiain)

San Andres eliza Untzitibarreko Zorokiain lekuan XIII. mendeko kristiau eliza bat da, erromaniko estiloan.

## Eraikina

Erdi Aroko eraikuntza da (XIII. mendekoa), hainbat garaitan gerora egindako zaharberritzeek asko aldatutako harriz egina. Habearte bakarra du, burualdea burualde zuzena du, angelu matatuak ditu, eta oinplano karratuko kanpandorrea oinaldean, alboetan harrizko kontrahormak dituela. Kanpoaldean, oraindik ere, nabearen hegoaldeko hormara irekitako bi leihoen arku zorrotzeko inguruak daude, jatorrizko gotikoa dela adierazten dutenak. Sakristia burualdeari atxikita dago, ebanjelioaren aldetik, eta presbiterioarekin komunikatzen da ate dinteldu txiki batetik. Epistolaren horman dagoen elizako sarrerako atea zirkuluerdiko arkukoa da, eta apaindu gabeko pilastren gainean molduratutako arkibolta du.
Burualdea eta habeartea kanoi beheratuko gangaz estalita daude. Oinaldeko atala nabarmentzen da, eta hor korua dago, dorrearen behealdearekin bat datorrena, estalkia altuagoa delako eta estalkia laua. Urrezko mazoneria duen erretaula nagusiak, modernoa izan arren, beste garai batzuetako elementuak berrerabiltzen ditu. Horrela, tenplu itxurako sagrarioak San Pedro eta San Paulo artean berritutako erliebeak ditu, eta apostolu titularraren tailua XVII. mende hasierako erromanista estiloko erretaula berekoak dira. Interesgarria da, baita ere, bankuaren alboetako margoak (XVII. mendea), San Ramon Nonatoren heriotzaren eszenari eta aingeru batek apostolu baten eta gotzain santu baten irudien artean egindako Jaunartzearen harrerari eskainiak. Epistolaren aldeko horman, Ama Birjinaren eta Haurraren tailu bat dago, egur polikromatuzkoa eta eserita, eta, arkaismo nabarmena izan arren, XV. mende amaierako zenbait erresabiotiko ditu oraindik.
Hortik dator beste irudi mariano bat, zaharragoa, estilo gotiko primitibokoa (XIII. mendearen bigarren erdia), Zoroquiaingo Andre Mariaren izenpean ezagutzen dena. Iruñeko elizbarrutiko museoan zaintzen da.

## Erreferentziak

* Nafarroako Entziklopedia Handia | ZOROKIAIN. (Noiz kontsultatua: 2021-12-16).

## Ikus, gainera

* Zorokiain
* Untzitibar

## Kanpo estekak

* Datuak: Q110606267
# San Andres eliza (Villabuena Araba)

San Andres Eliza Arabako Villabuena herrian dagoen eraikina da. Herriaren tamaina kontutan hartuta, oso eliza handia da. Balizko Arkeologia Gune gisa babestuta dago.

## Historia

San Andres eliza 1538 eta 1728. urteen bitartean eraiki zuten; hortaz, estilo bat baino gehiago du, gotikotik hasi eta barrokoraino. Ataria mendebaldera begira du, eta han jarri zuten 1693. urtean santu titularra, horma hobi batean. Erretaula nagusia Errenazimentukoa da, eta gurutzaduretan erretaula barrokoak ditu, bai eta XVI. mendeko bataiarri bat ere.

## Erreferentziak

* ↑ Arabako Foru Aldundia. (2010). Araba herriz herri. Arabako Foru Aldundia, 114 or.

## Kanpo estekak

* Fitxa Kultura Ondarea webgunean.
* Datuak: Q110972313
* Multimedia: Church of San Andrés, Villabuena de Álava / Q110972313
# San Andres katedrala (Glasgow)

San Andres katedrala (ingelesez: St Andrew's Cathedral) Eskoziako Glasgow hiriko lau katedraletako bat da, katoliko erromatarra hain zuzen ere. A mailako eraikina izendaturik dago.

## Historia

1791 urtean Erlijio askatasunaren agiria sinatu zenean Glasgowko industrian lan egitera etorritako irlandar inmigrante katolikoen eraginez eliza katoliko erromatar bat altxatzea erabaki zen. 1805ean 450 katoliko zeuden hirian baina 1814an eraikuntza lanak hasi zirenerako 3.000tik gora baziren. James Gillespie Graham arkitekto eskoziarrak diseinatu zuen eta 1816rako egina zegoen eliza. Ez zen ordea erraza izan eliza altxatzea, erlijioen arteko istiluen erruz hainbat sabotai-ekintza jasan baitzituen. Ez zen kanpaidorrerik egin, legez eliza umilagoa izan behar baitzuen Eskoziako elizaren eraikinak baino.
1878an Leon XIII.ak katedral izendatu zuen eta 1884an hainbat zabalkuntza egin zitzaizkion. 1903koa da barnean dagoen organo ederra. 2009 eta 2011 artean berriztatze lanak egin ziren.

## Iruditegia

* Katedrala.
* Lorategia.
* Barnealdea.
* Sabaia.

## Kanpo estekak

* Webgune ofiziala (Ingelesez)
* Datuak: Q2002811
* Multimedia: St Andrew's Cathedral, Glasgow / Q2002811
# San Andreseko Momia

San Andreseko Momia deiturikoa, guantxe kulturako (Kanarietako antzinako biztanleak) giza momia bat da.
Hobekien kontserbatuta dagoen momia guantxeetako bat da. 25 eta 30 urte bitarteko gizon bat da, partzialki ahuntz larruz estalia, eta inguratzen duten 6 tirekin. Momia, Santa Cruz de Tenerifeko San Andres herriko kanpoaldeko amildegi batetako leize batean aurkitu zen. Momia hau aurkitua izan zen uharteko tokia, Anaga mendigunea, aurkikuntza arkeologikotan aberatsa da.
Gaur egun, momia hau, Santa Cruz de Tenerifeko Natura eta Gizakiaren Museoan kontserbatzen da.

## Kanpo estekak

* Datuak: Q2915934
# San Andres eliza (Zabaltza)

San Andres eliza Ibargoiti ibarreko Zabaltza lekuan Erdi Aroko kristiau eliza bat da.

## Eraikina

Eliza, harriz eraikitako Erdi Aroko eraikuntza da, geroago (XVI-XVII. mendeetan) eraldaketa sakonak jasan zituena, garaiko gustura egokitu zuena. Habearte bakarra du, burualde karratua eta ebanjelioaren aldetik kapera nagusiari atxikitako sakristia. Oinaldean dorrea dago, oinplano karratukoa eta leiho-atal bat duena. Sarrera epistolaren aldeko hormatik egiten da, arkupe bat babesten duen erdi-puntuko arkudun ate sinple batetik. Teilatu laua du, sakristia izan ezik. Sakristiak gurutzeria-ganga izartua du mentsulen gainean, XVI. mende aurreratuko ereduen arabera.
Erretaula nagusia erromanista estiloko obra da (XVII. mendeko lehen herena), zur polikromatuzkoa, Zangoza-Irunberriko tailerraren jarraibideak jarraitzen dituena, bai trazaduran, bai irudigintzan. Bankua, hiru kaleko gorputz bakarra eta teilatupearen zati bat ditu, erdiko horma-hobia eta hasieran okupatzen zuen gurutziltzatua galdu baitira. Bankuan erliebean irudikatzen dira Atxiloketaren eta Kalbarioko Bidearen eszenak, erdiko kalea betetzen duen sagrarioaren albokoak, garai berekoak, Salbatzaile Eukaristikoaren, San Pedroren eta San Pauloren erliebeekin apainduta. Gorputzean, San Andres apostoluaren martirioaren bi pasarte identifikatzen dira. Santuaren irudi titularrak, eserita, erdiko kalea hartzen du. Teilatupean, Maria eta Juan Ebanjelariaren bi irudi daude zutik, hasieran Kristorekin batera gurutzean zihoazenak.

## Erreferentziak

* Nafarroako Entziklopedia Handia | IBARZABALTZA. (Noiz kontsultatua: 2021-12-16).

## Ikus, gainera

* Zabaltza
* Ibargoiti

## Kanpo estekak

* Datuak: Q110640913
# San Andresen gurutzea

San Andresen gurutzea, latinez crux decussata gisa ezaguna, ixa letraren forma duen gurutzea da. Oso erabilia da heraldikan eta bexilologian. San Andres Apostoluaren martirioa irudikatzen du, halako gurutze batean gurutziltzatu baitzuten kristau tradizioaren arabera.
Euskal Herriaren historian eta ikonografian agerpen nabarmena duen gurutzea da San Andresena. Ikurrinak berak dituen bi gurutzeetatik, berdea San Andresengatik da. Hainbat herritako ikur ere bada, adibidez, Gasteiz, Eibar edo Hondarribikoa.

## Iruditegia
### Euskal adibideak

* Ikurrina.
* Hondarribiko bandera.
* Oñatiko ikurra.
* Sopelako bandera.
* Arrigorriagako bandera.
* Eibarko ezkutua; herriko santua da San Andres.
* Gasteizko bandera.
* Bizkaiko armarria.

### Munduko adibideak

San Andres gurutzearen aldaera bat Borgoinako gurutzea da.
* Borgoinako gurutzea, San Andresen gurutzearen aldagai bat, karlisten ikur XX. mendean.
* Eskoziako bandera.
* Hiru gurutze Amsterdameko banderan.

## Kanpo estekak

* Datuak: Q201960
* Multimedia: Saltires / Q201960
# San Andres eliza (Usi)

San Andres eliza Txulapain ibarreko Usi lekuan XIII. mendeko kristiau eliza bat da.

## Eraikina

Erdi Aroko eraikina da, harriz egina, eranskin eta berreraikuntzekin. Habearte bakarra, burualde zuzena eta ebanjelioaren aldean oinaldean dagoen kanpandorrea ditu. Kanpoaldean, nabearen horma handitzen ari dela ikusten da, bai eta burualde gisa ekialdeko aldeari erantsitako atal berria ere. Orduan, beharbada, presbiterioari eskuineko aldetik atxikitako egungo sakristia egingo zen. Sarrera epistolaren aldeko horman dago, arku zorrotzeko ate gotikoa eta apaindu gabeko arkiboltak dituena. Aurretik, arkupe itxi bat du, harrizkoa, eta erdiko atea arku zorrotzekoa da, arkibolta bikoitzekoa, apaingarririk gabeko inposten gainean. Inposta horien alboetan, zirkuluerdiko arkuko bi leiho daude. Habeartea kanoi zorrotzeko gangaz estalita dago, hormari atxikitako harrizko mentsuletan bermatzen diren fajoiekin, eta burualdea lunetodun kanoi-gangaz. Erretaula nagusia neoklasiko estilokoa da eta herri-itxura du. Koroatzearen irudi titularra eta gurutziltzatua XVIII. mendeko erretaula zaharrago batetik datoz. Mende berekoa da eta joera tenebrista du. Gurutze latindar bat da, Ebanjelioaren horman dagoen hiru iltzez gurutziltzatutako irudiarekin margotua. Eliza horretatik dator Ama Birjinaren eta Haurraren tailu eseria, nahiko arkaizantea dena Iruñeko Jasokundeko parrokiara lekualdatu zen gotikoaren barruan.

## Erreferentziak

* Nafarroako Entziklopedia Handia | USI. (Noiz kontsultatua: 2021-12-31).

## Ikus, gainera

* Usi
* Txulapain

## Kanpo estekak

* Datuak: Q124719213
# Shaoxing

Shaoxing (txinera sinplifikatuz: 绍兴; pinyineraz: Shàoxīng), Zhejiang probintzian kokatutako prefektura mailako hiria da. Guztira, 4.347.000 biztanle inguru dauzka 2004ko erroldaren arabera eta 8.256 kilometro koadroko azalera.

## Inguru naturala eta kokapena

Prefektura mailako Shaoxing hiriaren mugakideak honakoak dira: Taizhou eta Ningbo iparraldean, Jinhua mendebaldean, Lishui hego-mendebaldean, Wenzhou hegoaldean, eta Txinako Ekialdeko itsasoa ekialdan.

## Banaketa administratiboa

* Yuecheng Barrutia (越城区)
* Shangyu Hiria (上虞市)
* Shengzhou Hiria (嵊州市)
* Zhuji Hiria (诸暨市)
* Shaoxing Konderria (绍兴县)
* Xinchang Konderria (新昌县)

## Ikus, gainera

* Zhejiang probintziaren banaketa administratiboa

## Kanpo estekak

* (Txineraz) Shaoxing hiriko gobernuaren webgunea.
* Datuak: Q42666
* Multimedia: Shaoxing / Q42666
# Shaoyang

Shaoyang (txinera sinplifikatuz: 邵阳; pinyineraz: Shàoyáng), Hunan probintzian kokatutako prefektura mailako hiria da. Guztira, 6.739.000 biztanle inguru dauzka 2004ko erroldaren arabera eta 20.829,6 kilometro koadroko azalera.

## Inguru naturala eta kokapena

Prefektura mailako Shaoyang hiriaren mugakideak honakoak dira: Huaihua mendebalde eta ipar-mendebaldean, Loudi iparraldean, Hengyang ekialdean, Yongzhou hego-ekialdean, eta Guangxi eskualde autonomoa hegoaldean.

## Banaketa administratiboa

* Shuangqing Barrutia (双清区)
* Daxiang Barrutia (大祥区)
* Beita Barrutia (北塔区)
* Wugang Hiria (武冈市)
* Shaodong Konderria (邵东县)
* Shaoyang Konderria (邵阳县)
* Xinshao Konderria (新邵县)
* Longhui Konderria (隆回县)
* Dongkou Konderria (洞口县)
* Suining Konderria (绥宁县)
* Xinning Konderria (新宁县)
* Chengbu Miao Konderri autonomoa (城步苗族自治县)

## Klima

Datu klimatikoak (Shaoyang (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8.7 | 10.2 | 14.4 | 21.1 | 26.0 | 29.4 | 32.8 | 32.4 | 28.3 | 23.0 | 17.4 | 12.1 | 21.3 |
| Batez besteko tenperatura minimoa (°C) | 2.6 | 4.3 | 7.9 | 13.7 | 18.3 | 22.0 | 24.4 | 24.1 | 20.3 | 14.9 | 9.4 | 4.5 | 13.9 |
| Pilatutako prezipitazioa (mm) | 67.5 | 82.8 | 118.4 | 166.2 | 198.7 | 200.4 | 125.4 | 124.3 | 79.6 | 87.7 | 59.6 | 33.8 | 1344.4 |
| Prezipitazio egunak (≥ 0.1 mm) | 15.3 | 15.3 | 18.6 | 17.8 | 16.9 | 15.2 | 11.4 | 11.6 | 8.8 | 11.7 | 10.1 | 9.6 | 162.3 |
| Iturria: ||||||||||||||

## Hiri senidetuak

* Saratov, Errusia

## Ikus, gainera

* Hunan probintziaren banaketa administratiboa

## Erreferentziak

* ↑ http://www.weather.com.cn/cityintro/101250901.shtml Weather China

## Kanpo estekak

* (Txineraz) Shaoyanghiriko gobernuaren webgunea.
* Datuak: Q194531
* Multimedia: Shaoyang / Q194531
# Shanzhou barrutia

Shanzhou barrutia (txinera tradizionalez: 陕州区) Txinako barruti bat da, Sanmenxia barruan. Azken zentsuaren arabera 343.679 biztanle zituen 1610.79 azaleran banatuta.

## Kanpo estekak

* Datuak: Q1198709
* Multimedia: Shanzhou District / Q1198709
# Shao Yong

Shao Yong (txineraz 邵雍, pinyinez Shào Yōng, Wade-Giles Shao Yung) (Anyang, Txina, 1011 – Honan, Txina, 1077) txinatar filosofo eta matematikaria izan zen.

## Biografia

Neokonfuzianismoaren eskola idealistaren aitzindaria izan zen eta eragin handia izan zuen Txu Hsi filosofoarengan. Matematika-alorrean, bereziki landu eta aurreratu zuen aritmetika sistema bitarra eta haren matematika teoriek eragin berezia izan zuten Leibniz europar filosofo eta matematikariarengan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q722288
* Multimedia: Shao Yong / Q722288
# Shaoguan

Shaoguan (txinera sinplifikatuz: 韶关市, pinyineraz: Sháoguān Shì) Txinako Guangdong probintziako prefektura mailako hiria da. Hiriak 3.148.500 biztanle eta 18.645 kilometro koadroko azalera dauka.

## Banaketa administratiboa

* Qujiang Barrutia (曲江区, pinyinera: Qǔjiāng Qū)
* Wujiang Barrutia (武江区, pinyinera: Wǔjiāng Qū)
* Zhenjiang Barrutia (浈江区, pinyinera: Zhēnjiāng Qū)
* Lechang Hiria (乐昌市, pinyinera: Lèchāng Shì)
* Nanxiong Hiria (南雄市, pinyinera: Nánxióng Shì)
* Renhua Konderria (仁化县, pinyinera: Rénhuà Xiàn)
* Shixing Konderria (始兴县, pinyinera: Shǐxīng Xiàn)
* Wengyuan Konderria (翁源县, pinyinera: Wēngyuán Xiàn)
* Xinfeng Konderria (新丰县, pinyinera: Xīnfēng Xiàn)
* Ruyuan Yao Konderri autonomoa (乳源瑶族自治县, pinyinera: Rǔyuán Yáozú Zìzhìxiàn)

## Klima

Datu klimatikoak (Shaoguan (1971–2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 15.0 | 15.8 | 19.0 | 24.5 | 28.7 | 31.7 | 34.1 | 33.8 | 31.5 | 27.8 | 22.5 | 17.9 | 25.2 |
| Batez besteko tenperatura minimoa (°C) | 7.1 | 8.9 | 12.4 | 17.6 | 21.5 | 24.4 | 25.5 | 25.1 | 22.9 | 18.5 | 12.8 | 8.1 | 17.1 |
| Euria (mm) | 66.0 | 108.2 | 175.2 | 230.3 | 253.2 | 217.4 | 158.0 | 131.5 | 93.1 | 60.5 | 44.9 | 45.2 | 1583.5 |
| Euri egunak (≥ 0.1 mm) | 11.4 | 14.8 | 19.1 | 18.8 | 19.3 | 17.1 | 13.6 | 14.7 | 10.1 | 7.8 | 6.9 | 6.8 | 160.4 |
| Eguzki orduak | 89.7 | 67.5 | 57.6 | 75.5 | 113.9 | 150.5 | 226.6 | 206.7 | 177.6 | 164.0 | 147.0 | 140.8 | 1617.4 |
| Hezetasuna (%) | 75 | 78 | 82 | 82 | 81 | 80 | 76 | 77 | 75 | 72 | 71 | 71 | 76 |
| Iturria: China Meteorological Administration ||||||||||||||

## Ikus, gainera

* Guangdong probintziaren banaketa administratiboa

## Kanpo estekak

* (Txineraz) Shaoguango gobernuaren webgunea.
* Datuak: Q59107
* Multimedia: Shaoguan / Q59107
# Shaolin

Shaolin monasterioa (pinyinez: Shàolín Sì; Wade–Giles: Shao-lin Szu, ʂɑ̂ʊ̯lǐn sî ahoskatua; Yale kantonera: Siulàhm Jí, 'Baso gazte edo berriko monasterioa') tenplu budista da, Txinako Henan probintzian kokatua eta oso ezaguna Zen budismoarekin eta Txinako arte martzialekin duen erlazioagatik.. Ziurrenik Mendebaldean ez dago bera baino monasterio budista ospetsuagorik, gehiago Shaolin Chuan arte martzialagatik (txineraz 少林拳, pinyinez Shàolínquán; 'Shaolinen ukabila' esan nahi du; beste izenez Shaolin Wushu edo Shaolin Kung Fu) budismoagatik baino.
Monasterioa, bere Pagoda Basoarekin batera, Gizadiaren Ondare izan zen izendatua 2010eko uztailaren 31n, Dengfengeko Monumentu historikoak "Zeru eta lurreko Hirian" denominazioaren barruan

## Erreferentziak

* ↑ Shahar, Meir. Ming-Period Evidence of Shaolin Martial Practice, Harvard Journal of Asiatic Studies 61:2 (2001), 359-413
* ↑ World Heritage Committee inscribes five new cultural sites on World Heritage List and approves two extensions to existing properties.

## Kanpo estekak

* Shaolin monasterioaren webgune ofiziala (Txineraz)
* Datuak: Q232771
* Multimedia: Shaolin Monastery / Q232771
# Shaoling barrutia

Shaoling barrutia (txinera tradizionalez: 召陵区) Txinako barruti bat da, Luohe barruan. Azken zentsuaren arabera 477.340 biztanle zituen 433.59 azaleran banatuta.

## Kanpo estekak

* Datuak: Q1198631
# Shanyang barrutia

Shanyang barrutia (txinera tradizionalez: 山阳区) Txinako barruti bat da, Jiaozuo barruan. Azken zentsuaren arabera 249.733 biztanle zituen 234.43 azaleran banatuta.

## Kanpo estekak

* Datuak: Q1198722
# Signéville

Signéville Frantziako udalerria da, Marne Garaia departamenduan dagoena, Ekialde Handia eskualdean. 2013an 101 biztanle zituen.

## Demografia
### Biztanleria

2007an Signéville udalerrian erroldatutako biztanleak 101 ziren. Familiak 44 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 28 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 58 etxebizitza zeuden, 47 familiaren etxebizitza nagusia ziren, 5 bigarren erresidentzia ziren eta 6 hutsik zeuden. 55 etxeak ziren eta 2 apartamentuak ziren. 47 etxebizitza nagusietatik 38 bere jabearen bizilekua ziren, 5 alokairuan okupaturik zeuden eta 4 doan lagata zeuden; 5 etxek bi gela zituzten, 7 etxek hiru zituzten, 8 etxek lau zituzten eta 27 etxek bost zituzten. 42 etxek euren parking plaza propioa zuten azpian. 22 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Signéville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 8 | 65-69 | 8 |
| 4 | 60-64 | 8 |
| 4 | 55-59 | 4 |
| 0 | 50-54 | 4 |
| 8 | 45-49 | 8 |
| 4 | 40-44 | 4 |
| 8 | 35-39 | 0 |
| 0 | 30-34 | 0 |
| 0 | 25-29 | 0 |
| 8 | 20-24 | 0 |
| 12 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 49 aktiboak ziren eta 16 inaktiboak ziren. 49 pertsona aktiboetatik 42 lanean zeuden (25 gizon eta 17 emakume) eta 7 langabezian zeuden (2 gizon eta 5 emakume). 16 pertsona inaktiboetatik 10 erretiraturik zeuden, 1 ikasten zegoen eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra argiketaria zen.
2000. urtean Signéville udalerrian 4 nekazaritza-ustiategi zeuden, 744 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q952812
* Multimedia: Signéville / Q952812
# Signy-l'Abbaye kantonamendua

Signy-l'Abbaye kantonamendua Frantziako kantonamendu bat da. Ardenak departamenduan dago, Ekialde Handia eskualdean. Guztira 71 udalerri ditu eta Signy-l'Abbaye da bere hiriburua.

## Kanpo estekak

* Datuak: Q1727498